Íslenska kvennalandsliðið í handbolta leikur sinn fyrsta leik í undankeppni EM 2022 í dag. Liðið mætir þá Svíþjóð ytra.
Ísland leikur í riðli sex ásamt Svíþjóð, Serbíu og Tyrklandi. Fyrsti leikur riðilsins var í gær þegar Serbar unnu öruggan sigur á Tyrkjum 36-26. Ísland leikur svo sinn fyrsta leik í undankeppninni í dag klukkan fimm þegar liðið mætir Svíþjóð. Leikurinn verður í beinni útsendingu á RÚV en upphitun hefst hálftíma fyrr í EM stofunni. Ísland mætir svo Serbíu á sunnudaginn kemur á Ásvöllum.
Frakklandsmeistarar PSG lögðu Breiðablik í gærkvöld með tveimur mörkum gegn engu á Kópavogsvelli. Þetta var fyrsti leikur liðanna í riðlakeppni Meistaradeildar kvenna í fótbolta. Parísarliðið er eitt besta félagslið í heimi en Blikar gáfu þeim lítið eftir í leiknum í gærkvöld.
Sagði Ásta Eir Árnadóttir fyrirliði Breiðabliks að leik loknum í gærkvöld. PSG er því með þrjú stig í riðlinum líkt og Real Madrid sem vann úkraínska liðið Kharkiv 1-0 í gærkvöld. Blikar mæta næst Real Madrid á Spáni í næstu viku.
Úrvalsdeild kvenna í körfubolta hófst í gær og var heil umferð spiluð. Nýliðar Njarðvíkur í deildinni unnu átta stiga sigur á bikarmeisturum Hauka 66-58. Íslandsmeistarar Vals voru ekki í teljandi vandræðum með Grindavík og unnu 25 stiga sigur 94-69. Keflavík vann Skallagrím örugglega 80-66, og Fjölnir vann fjögurra stiga sigur á Breiðabliki 75-71.